hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu cy hu hu hu hu hu hu hu hu hu hu hu hu hu hu hu hu sk hu hu hu en hu hu hu hu de hu hu en hu en hu hu hu hu hu hu hu hu hu hu hu hu hu en hu en tr en hu hu fr hu hu hu pt hu hu hu hu hu hu en bg cs hu oc hu hu zh fr cs bg cs hu eu nl hu fr fr cs bg cs hu fr hu hu fr oc cs bg cs hu de hu hu oc fr cs bg da hu fr hu hu ca fr en hu en hu en hu hu fr hu hu hu pt hu hu hu hu hu hu cs zh en hu ca hu hu fr fr da bg cs hu en hu hu fr oc cs bg cs hu oc hu hu fr oc cs bg cs hu de hu hu ru fr cs bg da hu fr hu hu fr de cs bg cs hu oc hu hu fr de cs bg it hu ru hu hu fr nb en hu hu hu hu en hu hu hu hu hu hu hu hu hu hu hu
PÁLYÁZATI FELHÍVÁS – Önkormányzati tulajdonú földterületek bérbeadására | Óbudai Vagyonkezelő Nonprofit Zrt.
Értékesítési, Helyiség- és Telekhasznosítási Osztály
Adatok: 2009. évi CXXII. TV.
Az Óbudai Vagyonkezelő Nonprofit Zrt. (1033 Budapest, Mozaik u. 7.) az alábbi Budapest Főváros III. kerület, Óbuda-Békásmegyer Önkormányzata tulajdonában álló földterületek bérbeadására (Hobbikert, közösségi kert) vonatkozóan
A földterületek Csúcshegy külterületi részén helyezkednek el, a Menedékház utca – Örvös utca – Őzsuta utca – Örvös köz által határolt blokkban. Vadvédelmi beruházás keretében a teljes terület külső szakasza vadvédelmi kerítéssel került lehatárolásra 2019. évben. A beruházás célja a vaddisznók által elkövetett károk csökkentése, a parcellákon lévő értékek megóvása volt. A földterületek közös jellemzője, hogy közművek nincsenek bevezetve.
Megnevezés:           kivett zártkerti művelés alól kivett terület, gazdasági épület
Telek területe:         454 m2
Megnevezés:           kivett zártkerti művelés alól kivett terület, gazdasági épület
Telek területe:         2.9668 m2
A földterületen belül 38 db parcella került kialakításra, ami az ingatlan-nyilvántartásban nem került átvezetésre, önálló helyrajzi számmal nem rendelkeznek, azonosításuk parcella számuk alapján történik.
A földterületek bérbeadása az önkormányzat tulajdonában álló egyes vagyontárgyak bérbeadásról szóló 9/2015. (II.16.) önkormányzati rendeletben foglaltak alapján történik. Ennek megfelelően
a bérbeadás időtartama 1 – 3 évre szól, ami a lejárat előtt ismét meghosszabbítható;
bérlő a föld használati jogának megszerzésekor az éves földhasználati díj háromszorosának megfelelő összegű megszerzési díjat köteles egyösszegben megfizetni;
a földterületek éves bérleti díját egy összegben, minden tárgyév február végéig kell megfizetni;
a bérleti díj megfizetése mellett a földhasználót terheli a földhasználattal kapcsolatos valamennyi költség;
a földterületek „hobbikert” céljára kerülnek bérbeadásra: rekreációs tevékenység eltöltésére, illetve a földterületen történő növénytermesztés céljából;
bérlő köteles betartani a földterületre vonatkozó növényvédelmi, talajvédelmi és természetvédelmi jogszabályokat és a vonatkozó hatósági előírásokat;
a földterület karbantartási (kaszálás, parlagfűmentesítés) kötelezettsége;
állattartási tevékenység folytatása nem engedélyezett;
a földterület életvitelszerű használata tilos;
a földterületen a háztartásban feleslegessé vált tárgyak (lomok) tárolása tilos, e körbe tartozik az építési anyag deponálása, használaton kívüli gépjármű elhelyezése.
a bérbevételre lakóközösségek is pályázhatnak
Az alábbi táblázatban felsorolt földterületek kerülnek pályáztatásra:
Kerítése ép, kisebb javítható hibákkal. Felépítmény nincs, a kert hátsó részében rossz műszaki állapotú fa kerti WC.
Kerítése hiányos, a növényzet került bal oldalon határvonalként kialakításra. Felépítmény: beton alapon 5*7 m két részből álló könnyűszerkezetes faház (tető feltehetően javításra szorul).
Kerítése bal oldalhatáron és hátsó részen is hiányos. Felépítmény nincs, a kert hátsó részében rossz műszaki állapotú kerti WC.
Kerítése jobb oldalhatáron hiányos. Felépítmény nincs.
A telekre történő bejutás nem megoldott, a Menedékház utca felől kapu elhelyezése szükséges. Felépítmény nincs, a telek első részén 1*1 m fa kerti WC.
Ezen telkek esetében a pályázónak vállalnia kell a földterületen lévő felépítmény saját költségén, visszatérítési igény nélkül történő teljes elbontását és a bontásból származó építési törmelék elszállítását;
Menedékház-Őzsuta utca közötti út
Kerítés utca fronti részen ép, a hátsó részen hiányos. Felépítmény: 1,5*4 m toldalék, 7*4 m téglaépület (tető javításra szorul), 2*2 m üvegház.
Kerítés bal oldalhatáron hiányos. Felépítmény: 1,5*1 m fa szerszámtároló, 4*8 m félig földbe süllyesztett tégla ház, 2*2 m2 fa előtérrel + 8 m3 sitt.
Kerítése ép. Felépítmény: 2*4 m fa szerszámtároló WC-vel, belül négy egységre osztva 7*5 m faház + 2 m3 sitt.
Kerítése jobb oldalhatáron teljes hosszában hiányzik. Felépítmény: 1*1 m fém szerkezetű sufni, 4*4 m faház + 4m3 szemét.
Kerítés bal oldalhatáron teljes hosszában hiányzik, bejárati kapu nincs. Felépítmény: 7*2,5 m két tagozódású faház, 3*1 m fa sufni + 5 m3 sitt.
Kerítés bal oldalhatáron teljes hosszában hiányzik. Felépítmény: beton alapon 2,5*4 m fa szerkezetű épület, 3*1 m fa sufni + 2 m3 sitt.
Kerítése ép, két kapu bejárattal. Felépítmény: 2*3 m betonteknő, 3*3 m fém szerszámkamra, 4*5 m fémszerkezetű előtető, 5*5 m kétszintes téglaház (nyaraló), a felső szint 3*5 m.
Pályázónak az ajánlatot zárt borítékban, legkésőbb 2020. május 29. (péntek) 11:00 óráig van lehetősége benyújtani az Óbudai Vagyonkezelő Nonprofit Zrt. irodaháza elé (1033 Budapest, Mozaik utca 7.) kihelyezett postaládájába. A beadási határidő után benyújtott ajánlat érvénytelen.
Pályázni formanyomtatványon lehet, mely letölthető a www.obuda.hu és a www.ovzrt.hu honlapról, vagy a ertekesites@ovzrt.hu címre küldött megkeresésre elektronikus formában megküldjük.
A Pályázónak pályázatában nyilatkoznia kell a megajánlott bérleti díjról, a pályázati feltételek elfogadásáról, valamint arról, hogy az ingatlant megtekintette, annak állapotát megismerte, és ajánlatát ezek figyelembevételével teszi meg. valamint csatolnia kell a pályázati formanyomtatványon megjelölt okiratokat is.
Pályázó pályázatában nyilatkoznia kell továbbá arról, hogy köztartozása, valamint kiíróval szemben tartozása, szerződésben vállalt és nem teljesített kötelezettsége nincs. A köztartozásmentességre vonatkozó igazolásokat (NAV igazolása, helyi adóigazolás) a pályázati ajánlathoz csatolni kell!
A pályázat értékelése a megajánlott bérleti díj alapján történik. Kiíró a benyújtott ajánlatokat rangsorolja, ha pályázat nyertesével a szerződés megkötése a szerződéskötésre nyitva álló határidőn belül meghiúsul, a soron következő pályázóval köt szerződést.
A pályázaton azon Pályázók vehetnek részt, akik a bérleti jog biztosítására a megszerzési díjat az Óbudai Vagyonkezelő Nonprofit Zrt. Raiffeisen Bank Zrt-nél vezetett 12001008-00140909-00100008 számú bankszámlájára megfizetik. A megszerzési díjat földterületenként kell befizetni. Az eredményhirdetést követő nyolc napon belül a nem nyertes Pályázók részére a megszerzési díj visszafizetésre kerül.
A pályázat Kiírója fenntartja azon jogát, hogy a pályázatot a pályázati eljárás bármely szakaszában, indoklás nélkül eredménytelenné nyilvánítsa, valamint, hogy a legjobb ajánlatot tevőkkel a pályázatbontást követően további tárgyalást folytasson, közöttük zártkörű licitet tartson.
A pályázatok értékelését követően az Óbudai Vagyonkezelő Nonprofit Zrt. a Pályázókat írásban értesíti. A nyertes pályázó a döntésről történő írásbeli értesítés kézhezvételétől számított 15 napon belül bérleti szerződést köt. Nyertes Pályázónak tudomásul kell vennie, hogy amennyiben a bérleti szerződést nem köti meg, Pályázó a befizetett pályázati biztosítékot elveszíti.
A Bérbeadó a bérleti díjat a 2. évtől a tárgyév elején az előző évi infláció KSH által közzétett mértékével emelheti.
A pályázati felhívás jelen szövege megjelenik az Óbuda Újságban, felkerül továbbá a www.obuda.hu és a www.ovzrt.hu honlapokra.
A pályázattal kapcsolatban további felvilágosítást az Értékesítési, Helyiség- és Telekhasznosítási Osztály +36 1 430-3465 és a +36 1 430-3472 telefonszámain lehet kérni.